Kanadalik teleboshlovchi vulqonda selfiga tushdi (video)

44 yoshli kanadalik ekstremal qaynab turgan lava bilan to‘la vulqon og‘ziga tushib, u yerda selfi oldi. Teletomoshabinlarga “Badjahl sayyora” (Angry Planet) ko‘rsatuvi orqali tanish bo‘lgan Jorj Kuronis voqea joyidan olingan videoni Youtube’ga joyladi. Bu haqda Business-gazeta.ru xabar berdi.

Videorolikda olovga chidamli kostyum kiyib, ikkita kamera bilan qurollangan Kuronis uzoq tayyorgarliklardan so‘ng vulqon og‘ziga tushgani muhrlangan.
Vulqon fonida olingan surat Twitterda tezda mashhur bo‘lib ketdi. Jorj Kuronisning akkauntida e’lon qilingan selfi 400 dan ortiq marta bo‘lishildi.